Norra jalgpalli kõrgliigas olid lõppenud voorus edukad need meeskonnad, kelle särgis eestlased platsile said joosta.
Medalimängu üritab eestlaste koduklubidest sekkuda Sarpsborg, kelle eest Joonas Tamm tavapärased 90 minutit kaasa tegi. 44. minuti penaltist võetud 1:0 võit Sandefjordi üle kergitas Sarpsborgi liigatabelis neljandale kohale, kirjutab Soccernet.ee.
Tabelis veidi allpool sai väärt võidu Kristiansund, alistades pärast 3:0 võidetud avapoolaega lõpuks 4:0 Strömsgodseti. Mäng oli eriskummaline, sest koguni kaks väravat lõid külalised enda võrku ise. Ka eestlastele jätkus tegevust - nii Nikita Baranov kui Brent Lepistu sekkusid vahetusest ja teenisid kollase kaardi. Baranov mängis 70 minutit, Lepistu 30. Andreas Vaikla jäi pingile.
Vigastatud Enar Jäägerita Valerenga kaotas 0:3 Tromsöle. Matvei Igoneni ja Taijo Teniste ehk Lilleströmi ja Bergeni Branni duell lõppes 1:1 viigiga - Igonen jälgis asjade käiku pingilt, vigastatud Teniste koosseisu ei kuulunud.
Toimetaja: Kristo Tamm